Pesebre viviente de Corbera de Llobregat.
Posted on 17 de desembre de 2017 in Catalunya, Escapadas por Catalunya, Espanya
El Pessebre Vivent de Corbera de Llobregat és un dels més antics i, probablement, el més bell dels pessebres vivents que es representen a Catalunya durant les festes nadalenques.
És aquesta dels pessebres vivents una tradició relativament nova. Es considera que la primera representació d’aquest tipus va tenir lloc a la localitat andorrana d’Escaldes-Engordany el 31 de desembre de 1955. Aquesta nova manera de representar els pessebres, amb figures humanes, ex va estendre amb força rapidesa per Catalunya, sent el de Castell d’Aro, al Baix Empordà, el primer a celebrar-se a l’estat espanyol.
El Pessebre Vivent de Corbera de Llobregat, el que hem tingut l’oportunitat de visitar, és també un dels més antics de l’estat, ja que ve representant-de forma ininterrompuda des de 1962. A més, aquest pessebre de Corbera de Llobregat va incloure una novetat respecte als anteriors, ja des de la primera representació. El públic té, a Corbera, l’oportunitat de passejar-se dins el mateix pessebre, amb la idea de poder viure-ho de forma més presencial.
Des de la seva primera representació, la nit de Nadal de 1962, el Pessebre Vivent de Corbera de Llobregat no ha fet més que créixer. D’aquesta manera, avui en dia, gran part de la població s’implica d’una o altra forma en el seu desenvolupament, any rere any. L’associació Amics de Corbera és l’encarregada d’organitzar meravellós esdeveniment. Una associació, per cert, que va rebre la Creu de Sant Jordi el 1992, potser la distinció de més alt nivell que lliura la Generalitat de Catalunya tant a particulars com a institucions d’especial rellevància.
El circuit per on el públic va movent, a fi de descobrir les fins a 15 estacions que formen el recorregut, té una longitud d’uns 700 metres. No només es representen en aquest pessebre vivent les clàssiques escenes del pessebre que tots tenim en ment, sinó que s’inclouen, també, diferents ambients costumistes catalans així com una mostra antics oficis.
El Pessebre Vivent de Corbera de Llobregat s’escenifica, a més, en un marc incomparable, que seria digne de visitar fins i tot sense la presència del pessebre. Es tracta de la Penya del Corb, un meravellós espai natural situat a la part alta del poble i format per un conjunt de grans roques de tonalitat rogenca.
Durant els dies de representació, més de 200 actors formen part de l’espectacle. Tots ells abillats, com no podia ser d’una altra manera, amb les vestidures de l’època, però combinant la tradició hebrea amb la pròpia dels països catalans. A més, al pessebre, estan reconstruïts una sèrie d’edificis que representen la ciutat de Betlem, els mercats de Natzaret i els diferents espais pels quals va transcórrer la vida de Crist durant els primers anys de vida, ja que el pessebre no es circumscriu, únicament, al moment del naixement de Jesús. Mentre el visitant passeja pels diferents escenaris que conformen els 15 quadres o escenes del recorregut, els altaveus donen compte dels fets relatats en els evangelis, alhora que l’explicació es completa amb diferents comentaris sobre els moments representats.
El Pessebre Vivent de Corbera de Llobregat combina, a més, la tradició del pessebre tradicional amb el del costumisme català, de manera que escenes típiques que es poden viure en els habitatges catalans per aquesta època de Nadal, com la del Cagatió o la de la Cantada de Nadales, estan també representades.
La veritat és que hem tingut l’oportunitat de visitar altres pessebres d’aquest tipus, però el Pessebre Vivent de Corbera de Llobregat és que més ens ha sorprès. I no ha d’estranyar, doncs des de la seva primera funció, més de 800.000 espectadors han pogut gaudir d’aquest espectacle.
QUAN VISITAR EL PESSEBRE VIVENT DE CORBERA DE LLOBREGAT
El Pessebre Vivent de Corbera de Llobregat sol representar-se durant els caps de setmana de desembre i de la primera quinzena de gener. A més es realitzen algunes funcions addicionals durant el pont de la puríssima, el dia de Reis o el dia de Sant Esteve (26 de desembre), festiu a Catalunya.
CatalunyaEscapadas en Familia por CatalunyaEspañaEuropaPesebre Viviente de Corbera